**คำนำ**

 การจัดทำแผนการดำเนินงาน ได้จัดทำขึ้นตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 โดยแผนการดำเนินงาน จะเป็นเอกสารที่แสดงถึงรายละเอียดแผนงาน/โครงการพัฒนา และกิจกรรมต่าง ๆ ที่จะดำเนินการจริงในพื้นที่ขององค์การบริหารส่วนตำบลเมืองเกษตร ภายในปีงบประมาณ พ.ศ. 2560 เพื่อให้องค์การบริหารส่วนตำบลเมืองเกษตร รวมถึงหน่วยงานอื่นได้ใช้เป็นแนวทางในการดำเนินงานทั้งทางด้านการจัดการโครงสร้างพื้นฐาน ด้านเศรษฐกิจ การพัฒนาคนและสังคม การเมืองการบริหาร การศึกษา ศาสนาศิลปวัฒนธรรม ประเพณี ภูมิปัญญาท้องถิ่น ตลอดจนการอนุรักษ์ทรัพยากรธรรมชาติและสิ่งแวดล้อมขององค์การบริหารส่วนตำบลเมืองเกษตร ภายใต้แนวทางการพัฒนาของแผนยุทธศาสตร์การพัฒนาขององค์การบริหารส่วนตำบลเมืองเกษตร ภายใต้แผนยุทธศาสตร์การพัฒนาของอำเภอขามสะแกแสง และจังหวัดนครราชสีมา รวมทั้งเป็นเอกสารที่จะใช้เป็นเครื่องมือในการติดตามและการประเมินผลการดำเนินงานขององค์การบริหารส่วนตำบลเมืองเกษตรต่อไป

งานนโยบายและแผน

องค์การบริหารส่วนตำบลเมืองเกษตร

ตุลาคม 2559

**สารบัญ**

 หน้า

**คำนำ**

**หลักการและเหตุผล**

**สารบัญ**

**ส่วนที่ 1 บทนำ**

* จุดมุ่งหมายของแผนการดำเนินงาน 1
* วัตถุประสงค์ 1
* ขั้นตอนในการดำเนินการจัดทำแผนการดำเนินงาน 2
* ประโยชน์ของการจัดทำแผนการดำเนินงาน 3

**ส่วนที่ 2 บัญชีโครงการ/กิจกรรม**

* บัญชีสรุปจำนวนโครงการ 5
* แผนการดำเนินงาน 9

**แผนการดำเงินงาน ประจำปี 2560**

**ส่วนที่ 1**

**บทนำ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**องค์ประกอบแผนดำเนินงาน ประกอบด้วย**

**1. บทนำ**

ในการวางแผนด้านการพัฒนาขององค์การบริหารส่วนตำบลเมืองเกษตร อำเภอ

ขามสะแกแสง จังหวัดนครราชสีมา ในฐานะที่เป็นองค์กรปกครองส่วนท้องถิ่นที่มีอำนาจหน้าที่และภารกิจสำคัญในการปฏิบัติงานเพื่อพัฒนาคุณภาพชีวิต ความเป็นอยู่ของประชาชนและการพัฒนาท้องถิ่นให้ดีขึ้น

 จากการพัฒนาในประเทศไทย ตามแผนพัฒนาเศรษฐกิจและสังคมแห่งชาติ ตั้งแต่ฉบับที่ 1 (พ.ศ.2504) จนถึงฉบับปัจจุบัน ฉบับที่ 11 (พ.ศ.2555-2559) แม้ว่าจะได้มีการเปลี่ยนแปลง ปรับปรุงแนวทางและยุทธศาสตร์การพัฒนาประเทศในหลายรูปแบบ แต่ก็ยังประสบกับปัญหาต่าง ๆ อันเป็นอุปสรรคต่อการพัฒนาประเทศเป็นอันมาก เช่น การสงคราม การประสบปัญหาด้านเศรษฐกิจ หรือการกำหนดแนวทางการพัฒนาไม่ตรงกับความต้องการที่แก้จริงของประชาชน เป็นต้น อีกทั้งมีหน่วยงานของรัฐหลายหน่วยงานทำงานซ้ำซ้อน ขาดการประสานงานการพัฒนาที่ดี และที่สำคัญที่สุด คือ ขาดการมีส่วนร่วมของประชาชนโดยขาดจิตสำนึกในการเป็นเจ้าของในการพัฒนา

ดังนั้น องค์การบริหารส่วนตำบลเมืองเกษตร ในฐานะที่เป็นองค์กรปกครองส่วน

ท้องถิ่น มีอำนาจหน้าที่ในการบริหารสาธารณะแก่ประชาชนในท้องถิ่น ตามที่พระราชบัญญัติสภาตำบลและองค์การบริหารส่วนตำบล พ.ศ.2537 ในมาตรา 66 มาตรา 67 และมาตรา 68 ประกอบกับพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 ซึ่งได้ถ่ายโอนภารกิจในการพัฒนาเพื่อตอบสนองต่อปัญหาและความต้องการของประชาชนในเขตองค์กรปกครองส่วนท้องถิ่น โดยการจัดทำแผนดำเนินงาน เพื่อจะเป็นเครื่องมือในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ

**2. วัตถุประสงค์ของการจัดทำแผนการดำเนินงาน**

 เพื่อแสดงถึงรายละเอียดของแผนงาน/โครงการพัฒนาและกิจกรรมการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้น เพื่อให้เป็นแนวทางในการดำเนินงานในปีงบประมาณนั้นขององค์กรปกครองส่วนท้องถิ่น มีความชัดเจนในการปฏิบัติมากขึ้น ลดความซ้ำซ้อนของโครงการ มีการประสานและบูรณาการการทำงานกับหน่วยงานและจำแนกรายละเอียดต่าง ๆ ของแผนงาน/โครงการในแผนดำเนินงาน

 แผนดำเนินงานจะเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ

1. **ขั้นตอนการจัดทำแผนดำเนินงาน**

3.1 คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยงานราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงานเสนอคณะกรรมการพัฒนาท้องถิ่น

3.2 คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องที่ทราบโดยทั่วกัน และต้องปิดประกาศไว้อย่างน้อยสามสิบวัน

แผนการดำเนินงานจะกำหนดรายละเอียดของโครงการ/กิจกรรมการพัฒนาที่จะดำเนินการในพื้นที่ขององค์กรปกครองส่วนท้องถิ่น โดยโครงการ/กิจกรรมการพัฒนาที่จะบรรจุในแผนดำเนินงานจะมีที่มาจาก

1. งบประมาณรายจ่ายประจำปีขององค์กรปกครองส่วนท้องถิ่น (รวมทั้งเงินอุดหนุนที่องค์กรปกครองส่วนท้องถิ่นอุดหนุนให้หน่วยงานอื่นดำเนินการ)

2. โครงการ/กิจกรรมการพัฒนาที่องค์กรปกครองส่วนท้องถิ่นดำเนินการเองโดยไม่ใช้งบประมาณ (ถ้ามี)

3. โครงการ/กิจกรรมการพัฒนาของหน่วยงานราชการ ส่วนกลาง ส่วนภูมิภาค หรือหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น โดยให้องค์กรปกครองส่วนท้องถิ่นตรวจสอบจากแผนปฏิบัติราชการประจำปีของจังหวัดหรืออาจสอบถามไปยังหน่วยงานต่าง ๆ ที่เกี่ยวข้อง

4. โครงการ/กิจการการพัฒนาอื่น ๆ ที่องค์กรปกครองส่วนท้องถิ่นพิจารณาเห็นว่าจะเกิดประโยชน์ในการประสานการดำเนินงานในพื้นที่

5. ระยะเวลาในการจัดทำแผนการดำเนินงาน

 - ให้องค์กรปกครองส่วนท้องถิ่นทุกแห่งจัดทำแผนการดำเนินงานให้แล้วเสร็จภายในเดือน ธันวาคมของปีงบประมาณนั้น

 หากคาดว่าจะดำเนินการจัดทำไม่แล้วเสร็จภายในกำหนด ให้เสนอขอขยายเวลาการจัดทำแผนการดำเนินงานต่อผู้บริหารท้องถิ่น

6. ภายหลังจากองค์กรปกครองส่วนท้องถิ่นได้จัดทำแผนการดำเนินงานตามข้อ 2.1 แล้วหากองค์กรปกครองส่วนท้องถิ่นมีการจัดตั้งงบประมาณเพิ่มเติมหรือได้รับแจ้งแผนงาน/โครงการเพิ่มเติมจากหน่วยราชการ ส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ดำเนินการในพื้นที่องค์กรปกครองส่วนท้องถิ่นในปีงบประมาณนั้น ให้องค์กรปกครองส่วนท้องถิ่นดำเนินการจัดทำแผนการดำเนินงาน

ให้แล้วเสร็จภายใน 30 วัน นับแต่มีการจัดตั้งงบประมาณเพิ่มเติมหรือได้รับแจ้งแผนงาน/โครงการเพิ่มเติมจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ (โดยให้จัดทำเป็นแผนการดำเนินงานเพิ่มเติม ฉบับที่ 1,2,3,4.....)

.

-2-

1. **ประโยชน์ของการจัดทำแผนดำเนินงาน**

 แผนดำเนินงานจะเป็นเครื่องมือสำคัญในการบริหารงานของผู้บริหารท้องถิ่น เพื่อควบคุม

การดำเนินงานให้เป็นไปอย่างเหมาะสมและมีประสิทธิภาพ และเพื่อให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่นมีความชัดเจนในการปฏิบัติมากขึ้น ลดความซ้ำซ้อนของโครงการ

-3-

**ส่วนที่ 2**

บัญชีโครงการ/กิจกรรม

ตามแผนการดำเนินงาน ประจำปี 2560

องค์การบริหารส่วนตำบลเมืองเกษตร

-4-